Ares, el gos de la Unitat Canina de la Policia Local, detecta 63 embolcalls de crack en un presumpte traficant
2025-07-24

Amb l’inici del cap de setmana, divendres passat, la Policia Local de Burjassot va dur a terme la detenció d’un presumpte traficant que portava damunt 63 embolcalls amb crack. El detingut, que es trobava en una de les estacions de metro del municipi, portava la droga amagada en els calçotets i en la motxilla que portava.

La detenció va ser possible gràcies a la gran actuació d’un dels gossos que conformen la Unitat Canina de la Policia Local de Burjassot, Ares, que va marcar al sospitós, la qual cosa va propiciar que els agents trobaren part del crack, així com diversos embolcalls amb marihuana, en la seua motxilla.

Després de trobar les citades substàncies estupefaents, el gos, ensinistrat per a la detecció de drogues, va continuar marcant al sospitós fins que va confessar que portava més droga oculta en un sobre de plàstic d’una mascareta, que amagava entre els calçotets i els pantalons.

En total, els policies es van confiscar de deu bosses amb les 63 pedres de crack i tres bossetes amb marihuana.